Даниел Либескинд () е американски архитект от еврейско-полски произход. Той е проектирал множество известни сгради и е избран да проектира повторното застрояване на мястото на Световния търговски център в Южен Манхатън. Към юни 2011 г. по негов проект се строи небостъргачът „Злота 44“ във Варшава, Полша. Голям негов успех е спечелването на конкурса за проект на „Кота нула“ в Ню Йорк, на мястото на Световния търговски център, обект на терористичната атака на 11 септември 2001 година. Даниел Либескинд завършва първата си сграда на 52-годишна възраст. Дотогава работи в сферата на архитектурната теория, а критиката определя проектите му като невъзможни за реализация.